ประกาศกรมประมงเรื่อง หลักเกณฑ์และข้อปฏิบัติของเรือประมงนอกน่านน้ำไทยที่ทำการประมงในเขตพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้พ.ศ. ๒๕๖๒[๑] เนื่องด้วยประเทศไทยได้เข้าเป็นภาคีสมาชิกตามความตกลงว่าด้วยการทำการประมงในมหาสมุทรอินเดียตอนใต้ (Southern Indian Ocean Fisheries Agreement; SIOFA) อันทำให้ประเทศไทยมีสิทธิเข้าไปทำการประมงในเขตพื้นที่ที่อยู่ภายใต้กรอบความตกลงดังกล่าวประกอบกับในปี ๒๕๖๑ มีการประชุมภาคีสมาชิก SIOFA ประจำปี ได้มีการแก้ไขและเพิ่มเติมข้อมติบางประการเพื่อให้มีการปฏิบัติที่สอดคล้องกับข้อมติดังกล่าวกรมประมงจึงขอประชาสัมพันธ์ให้ผู้ที่ประสงค์จะออกไปทำการประมงนอกน่านน้ำไทยในบริเวณดังกล่าวทราบถึงหลักเกณฑ์และข้อปฏิบัติของเรือประมงนอกน่านน้ำไทยที่จะต้องปฏิบัติหากเข้าไปทำการประมงในเขตพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้ดังต่อไปนี้ข้อ๑ ให้ยกเลิกประกาศกรมประมง เรื่อง หลักเกณฑ์และข้อปฏิบัติของเรือประมงนอกน่านน้ำไทยที่ทำประมงในเขตพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้พ.ศ. ๒๕๖๑ ลงวันที่ ๗ มิถุนายน พ.ศ. ๒๕๖๑ข้อ๒ ในประกาศนี้สัตว์น้ำที่ติดโดยบังเอิญหมายความว่า สัตว์น้ำชนิดที่ไม่ใช่เป้าหมายของเครื่องมือประมงนั้นและเป็นสัตว์น้ำที่มิได้อยู่ในกรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)รวมถึงสัตว์น้ำอนุรักษ์ตามที่องค์การระหว่างประเทศกำหนดและสัตว์ป่าสงวนหรือสัตว์ป่าคุ้มครองที่ประเทศไทยกำหนดข้อ๓ พื้นที่และชนิดของสัตว์น้ำที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้ (Southern Indian Ocean Fisheries Agreement; SIOFA) ให้เป็นไปตามบัญชีแนบท้ายประกาศนี้ข้อ ๔ เรือประมงที่ทำการประมงทำการขนถ่ายสัตว์น้ำ หรือนำสัตว์น้ำขึ้นจากเรือในพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(Southern Indian OceanFisheriesAgreement;SIOFA)จะต้องเป็นเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามกรอบความตกลงดังกล่าวซึ่งสามารถตรวจสอบได้จากเว็บไซต์ ให้การสนับสนุน หรือเกี่ยวข้องกับกิจกรรมการประมงกับเรือไร้สัญชาติเรือที่ไม่ได้อยู่ในบัญชีรายชื่อเรือที่ได้รับอนุญาตขององค์การบริหารจัดการประมงดังกล่าวหรือเรือที่อยู่ในบัญชีรายชื่อเรือที่ทำการประมงโดยไม่ชอบด้วยกฎหมายในพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้ (Southern Indian Ocean Fisheries Agreement; SIOFA)ข้อ ๕ เรือประมงทั้งหมดที่ได้รับอนุญาตตามข้อ๔ จะได้รับการจัดสรรจำนวนวันในการลงแรงประมงไม่เกินหนึ่งหมื่นแปดพันหกร้อยวันต่อปีข้อ๖ ให้เจ้าของเรือตามข้อ ๔ วรรคหนึ่ง แจ้งการเข้าออกจากพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)ตามแบบฟอร์ม Requirementsforvesselentryandexitnotifications (กปน.๑๔) ภายในยี่สิบสี่ชั่วโมงที่มีการเข้าออกจากพื้นที่ผ่านทางไปรษณีย์อิเล็กทรอนิกส์ , และ ข้อ ๗ เรือประมงอวนลากให้ทำการประมงได้เฉพาะในบริเวณพื้นที่ตามพิกัดแนบท้ายประกาศนี้หากลากอวนได้ปะการังมีชีวิตมากกว่าหกสิบกิโลกรัมขึ้นไปหรือฟองน้ำมีชีวิตมากกว่าเจ็ดร้อยกิโลกรัมต่อการลากอวนหนึ่งครั้ง ต้องย้ายตำแหน่งทำการประมงให้ห่างจากที่เดิมอย่างน้อยสองไมล์ทะเลโดยวัดจากแนวลากอวนด้านหนึ่งด้านใดข้อ ๘ เรือประมงเบ็ดราวหากมีการทำการประมงได้ปะการังมีชีวิตหรือฟองน้ำมีชีวิตมากกว่าสิบกิโลกรัมต่อเบ็ดจำนวนหนึ่งพันตัวหรือต่อความยาวสายคร่าวหนึ่งพันสองร้อยเมตรแล้วแต่ว่าจำนวนตัวเบ็ดหรือความยาวสายคร่าวอย่างใดอย่างหนึ่งจะเข้าเงื่อนไขก่อนให้ย้ายพื้นที่ทำการประมงจากจุดเดิมออกไปในรัศมีไม่น้อยกว่าหนึ่งไมล์ทะเลนับจากจุดกึ่งกลางของแนวการวางเบ็ดข้อ๙ เรือประมงที่ทำการประมงโดยใช้ลอบที่มีสายคร่าวซึ่งวางต่อเนื่องกันหากได้ปะการังมีชีวิตหรือฟองน้ำมีชีวิตมากกว่าสิบกิโลกรัมต่อความยาวสายคร่าวหนึ่งพันสองร้อยเมตรหรือทำการประมงโดยใช้ลอบเดี่ยว หากได้ปะการังมีชีวิตหรือฟองน้ำมีชีวิตมากกว่าสิบกิโลกรัมต่อลอบหนึ่งลูก ให้ย้ายพื้นที่ทำการประมงจากจุดเดิมออกไปในรัศมีไม่น้อยกว่าหนึ่งไมล์ทะเลนับจากจุดกึ่งกลางของสายคร่าวหรือจุดกึ่งกลางของลอบข้อ๑๐ ห้ามทำการประมงในเขตพื้นที่ตามพิกัดแนบท้ายประกาศนี้ข้อ ๑๑ ห้ามใช้เครื่องมืออวนลอยหรืออวนติดตา ที่มีขนาดความยาวรวมกันเกินกว่าสองจุดห้ากิโลเมตรในเขตพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)ข้อ ๑๒ ผู้ควบคุมเรือประมงที่จะทำการขนถ่ายน้ำมันเครื่องมือประมง คนประจำเรือ หรือเสบียงในทะเลจะต้องแจ้งการขนถ่ายดังกล่าวให้กองควบคุมการประมงนอกน่านน้ำและการขนถ่ายสัตว์น้ำกรมประมงทราบล่วงหน้าอย่างน้อยยี่สิบสี่ชั่วโมงโดยใช้แบบฟอร์ม SIOFA Transfer At Sea Notification (กปน. ๘) แนบท้ายประกาศนี้เมื่อดำเนินการขนถ่ายตามวรรคหนึ่งเสร็จสิน ต้องรายงานการขนถ่ายดังกล่าวภายในยี่สิบสี่ชั่วโมงต่อกองควบคุมการประมงนอกน่านน้ำและการขนถ่ายสัตว์น้ำกรมประมง โดยใช้แบบฟอร์ม SIOFA Transfer At Sea Declaration (กปน. ๘A) แนบท้ายประกาศนี้ข้อ๑๓ เจ้าของเรือประมงต้องจัดทำเครื่องหมายของเครื่องมือประมงซึ่งมีชื่อเรือและสัญญาณเรียกขานและหมายเลขที่เครื่องมือแสดงไว้อย่างชัดเจน โดยดำเนินการดังต่อไปนี้(๑) กรณีเครื่องมือที่มีการใช้สายคร่าว ให้ติดเครื่องหมายที่ปลายของอวนหรือสายคร่าวของเครื่องมือนั้นประกอบกับต้องติดทุ่นธงหรือทุ่นเรดาร์ในเวลากลางวัน และเวลากลางคืน จะต้องติดทุ่นไฟซึ่งสามารถมองเห็นแสงไฟได้ในระยะอย่างน้อยสองไมล์ทะเลในสภาวะการมองเห็นตามปกติทั้งนี้ ธงหรือทุ่นดังกล่าวต้องสามารถใช้ระบุตำแหน่งและขอบเขตของเครื่องมือประมงได้(๒) กรณีเครื่องมือหรืออุปกรณ์ช่วยทำการประมงชนิดประจำที่ ซึ่งใช้วัสดุถ่วงกับพื้นทะเล เช่น ลอบเดี่ยว แพล่อสัตว์น้ำ จะต้องติดทุ่นธงหรือทุ่นเรดาร์ในเวลากลางวันและเวลากลางคืน จะต้องติดทุ่นไฟ ซึ่งสามารถมองเห็นแสงไฟได้ในระยะอย่างน้อยสองไมล์ทะเลในสภาวะการมองเห็นตามปกติ ทั้งนี้ ธงหรือทุ่นดังกล่าวต้องสามารถใช้ระบุตำแหน่งและขอบเขตของเครื่องมือประมงได้ข้อ ๑๔ เจ้าของเรือประมงต้องจัดให้มีอุปกรณ์ในการนำเครื่องมือประมงที่หลุดถูกทิ้ง หรือสูญหายในขณะทำการประมงกลับคืนห้ามทิ้งเครื่องมือประมงเว้นแต่มีเหตุจำเป็นเพื่อความปลอดภัยหรืออยู่ในภาวะอันตรายในกรณีเครื่องมือประมงหลุด ถูกทิ้ง หรือสูญหาย ไม่ว่าด้วยเหตุประการใดก็ตามผู้ควบคุมเรือต้องดำเนินการนำเครื่องมือประมงดังกล่าวกลับคืนหากไม่สามารถนำเครื่องมือดังกล่าวกลับคืนได้ ผู้ควบคุมเรือต้องรายงานต่อกองควบคุมการประมงนอกน่านน้ำและการขนถ่ายสัตว์น้ำกรมประมง ทันทีการรายงานตามวรรคสามต้องมีรายละเอียด ดังต่อไปนี้(๑)ชื่อเรือ และสัญญาณเรียกขาน(๒)หมายเลข IMO(ถ้ามี)(๓)ชนิดเครื่องมือประมงที่หลุด ถูกทิ้ง หรือสูญหาย(๔)จำนวนเครื่องมือประมงที่หลุด ถูกทิ้ง หรือสูญหาย(๕)วัน เวลา และพิกัดที่เครื่องมือประมงหลุด ถูกทิ้ง หรือสูญหาย(๖)วิธีการในการนำเครื่องมือประมงกลับคืน(๗)เหตุการณ์ที่ทำให้เครื่องมือประมงหลุดหรือสูญหาย หรือเหตุผลความจำเป็นที่ต้องละทิ้งเครื่องมือประมงข้อ๑๕ ในกรณีที่พบและได้เก็บเครื่องมือประมงซึ่งถูกทิ้งหรือสูญหายของผู้อื่นขึ้นมาบนเรือ ให้ผู้ควบคุมเรือแจ้งต่อกองควบคุมการประมงนอกน่านน้ำและการขนถ่ายสัตว์น้ำกรมประมงการแจ้งตามวรรคหนึ่งต้องระบุข้อมูล ดังต่อไปนี้(๑)ชื่อเรือ และสัญญาณเรียกขานของเรือที่เก็บเครื่องมือประมงนั้นขึ้นมาได้และหมายเลข IMO(ถ้ามี)(๒)ชื่อเรือ หมายเลข IMOและสัญญาณเรียกขานของเรือที่เป็นเจ้าของเครื่องมือประมงนั้น (ถ้าทราบ)(๓)ชนิดเครื่องมือประมงที่เก็บกู้ได้(๔)จำนวนเครื่องมือประมงที่เก็บกู้ได้(๕)วัน เวลา และพิกัดที่เก็บกู้เครื่องมือประมง(๖)ภาพถ่ายของเครื่องมือประมงที่เก็บได้ (ถ้ามี)ข้อ๑๖ ห้ามทิ้งพลาสติก เชือก อวน ถุงขยะพลาสติกและเถ้าจากเตาเผาขยะที่เป็นผลิตภัณฑ์พลาสติกลงในทะเล โดยให้เก็บไว้บนเรือจนกว่าจะสามารถนำกลับมาทิ้งที่ท่าเทียบเรือได้ความในวรรคหนึ่งมิให้ใช้บังคับในกรณีที่เป็นการทิ้งพลาสติกในทะเลเพื่อความปลอดภัยของเรือและคนที่อยู่บนเรือหรือการช่วยชีวิตในทะเลทั้งนี้การปฏิบัติตามวรรคหนึ่งและวรรคสอง ให้ผู้ควบคุมเรือปฏิบัติตามกฎข้อบังคับสำหรับการตรวจเรือกำหนดหลักเกณฑ์วิธีการและเงื่อนไขในการตรวจเรือเพื่อป้องกันมลพิษจากขยะ พ.ศ. ๒๕๕๙ และที่แก้ไขเพิ่มเติมข้อ ๑๗ สัตว์น้ำแช่แข็งที่เก็บไว้บนเรือประมงในแต่ละภาชนะจะต้องมีสัตว์น้ำเพียงชนิดเดียวโดยมีฉลากที่ชัดเจนบนกล่องหรือภาชนะที่บรรจุ ซึ่งฉลากต้องระบุรายการ ดังต่อไปนี้(๑)ชื่อสามัญ ชื่อวิทยาศาสตร์ กลุ่มชนิดสัตว์น้ำ รหัสชนิดสัตว์น้ำตามที่องค์การอาหารและการเกษตรแห่งสหประชาชาติ (FAO) หรือตามที่คณะกรรมการวิทยาศาสตร์กำหนด อย่างใดอย่างหนึ่ง(๒)ในกรณีที่มีการแปรรูปสัตว์น้ำที่เก็บรักษาให้ระบุ เช่น ตัดหัว ควักไส้(๓)วันที่จับสัตว์น้ำ ระบุเป็น ปี (พ.ศ.) เดือน วัน(๔)เลขทะเบียนเรือไทยในกรณีที่ได้สัตว์น้ำแต่ละชนิดจากการทำการประมงหนึ่งครั้งน้อยกว่ายี่สิบห้ากิโลกรัมและเป็นสัตว์น้ำเพื่อการบริโภคสามารถเก็บรวมกันได้โดยให้ระบุน้ำหนักรายชนิดและรายละเอียดตามวรรคหนึ่งบนฉลากในกรณีที่ได้สัตว์น้ำที่เหลือจากการคัดแยกและมิได้ใช้เพื่อการบริโภคเช่น ปลาเป็ด ปลาไก่ ให้ระบุรายละเอียดบนฉลากตามวรรคหนึ่งและข้อความ มิได้ใช้เพื่อการบริโภค กรณีไม่สามารถจำแนกชนิดสัตว์น้ำเพื่อระบุรายละเอียดตาม(๑) ได้ทัน ให้จัดทำบัญชีชนิดสัตว์น้ำที่สามารถใช้อ้างอิงถึงชนิดสัตว์น้ำในภาชนะนั้นและเก็บไว้ประจำอยู่บนเรือเพื่อการตรวจสอบข้อ ๑๘ ในกรณีทำการประมงแล้วพบสัตว์น้ำที่ติดโดยบังเอิญตามแนบท้ายประกาศนี้ให้เจ้าของเรือตามข้อ ๔ วรรคหนึ่ง บันทึกข้อมูลในแบบบันทึกการติดสัตว์น้ำโดยบังเอิญ(IncidentalcatchlogsheetofSIOFA)(กปน. ๑๓A)และเมื่อมีการขนถ่ายสัตว์น้ำแต่ละครั้งต้องฝากแบบฟอร์มนี้มากับเรือขนถ่ายสัตว์น้ำข้อ๑๙ หากพบเห็นเรือไร้สัญชาติหรือเรือที่มิได้อยู่ในบัญชีเรือที่ได้รับอนุญาตขององค์การบริหารจัดการประมงตามกรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)กำลังทำการประมง ขนถ่ายสัตว์น้ำหรือกระทำกิจกรรมใด ๆ ในเขตความรับผิดชอบขององค์การบริหารจัดการประมงดังกล่าวผู้ควบคุมเรือต้องแจ้งข้อมูลให้กองควบคุมการประมงนอกน่านน้ำและการขนถ่ายสัตว์น้ำ กรมประมงทราบข้อมูลที่แจ้งตามวรรคหนึ่งเช่น ชื่อเรือ เลขทะเบียนเรือ สัญญาณเรียกขานรัฐเจ้าของธง วัน เวลา พิกัดที่พบเรือและรูปถ่ายเรือเป็นต้นข้อ๒๐ การแจ้งและการรายงานตามข้อ ๑๒ ข้อ๑๔ ข้อ ๑๕ และข้อ ๑๙ ให้แจ้งหรือรายงานผ่านทางเครื่องมือสื่อสารอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงหรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านทางดาวเทียมข้อ ๒๑ เนื่องจากหลักเกณฑ์และข้อปฏิบัติขององค์การบริหารจัดการประมงภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)มีการปรับปรุงแก้ไขตามมติที่ประชุมประเทศภาคีสมาชิกเป็นประจำทุกปี ผู้ที่ประสงค์จะเข้าไปทำการประมงในพื้นที่และชนิดสัตว์น้ำตามข้อ๓ จึงควรติดตามการเปลี่ยนแปลงของหลักเกณฑ์และข้อปฏิบัติดังกล่าวอยู่ตลอดเวลาข้อ๒๒ หากไม่ปฏิบัติตามหลักเกณฑ์หรือข้อปฏิบัติตามประกาศฉบับนี้จะมีความผิดตามมาตรา ๔๙ แห่งพระราชกำหนดการประมง พ.ศ. ๒๕๕๘ประกาศณ วันที่ ๑๑ มกราคม พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. พื้นที่ห้ามทำการประมง SIOFA๒. พื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement: SIOFA)๓. สัตว์น้ำที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(Southern Indian Ocean Fisheries Agreement : SIOFA)๔. แบบฟอร์ม SIOFATRANSFERATSEANOTIFICATION(กปน.๘)๕. แบบฟอร์ม SIOFATRANSFERATSEADECLARATION(กปน.๘A)๖. พื้นที่ทำการประมงโดยใช้เครื่องมืออวนลาก๗. แบบฟอร์มRequirements for vessel entry and exit notifications (กปน. ๑๔)๘. รายชื่อสัตว์น้ำที่ติดโดยบังเอิญ๙. แบบบันทึกการติดสัตว์น้ำโดยบังเอิญ(IncidentalcatchlogsheetofSIOFA)(ดูข้อมูลจากภาพกฎหมาย)พิมพ์มาดา/ธนบดี/จัดทำ๒๔เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๑๘ ง/หน้า ๓๐/๑๘ มกราคม ๒๕๖๒